**Түсінік хат**

Егеменді ел азаматын тәрбиелеудегі тіл мамандарының бірден бір алдына қойған міндеті – оқушыны тіл мәдениетіне байланысты теориялық білім бере отырып, оны өмірде орынды қолдана білуге баулу болып табылады.

Тіл мәдениетін қалыптастырудың жолы – тілдің халықтық қасиетін ауыз әдебиеті үлгілері, көркем әдебиеті арқылы бала бойынша сіңіру. Оқыған шығармасы бойынша ойын көркем етіп жеткізуге білу де-тіл мәдениетін меңгерудің бірден бір шарты. Әрбір оқушы өз халқының,ана  тілінің мұрагері болуға тиісті. Осы орайда 7-ші сыныптағы «Қазақ тілі» оқулығының авторлары тіл мәдениетіне байланысты мәтіндер мен жаттығуларды өте орынды алғандығын атап өткен жөн.

Тіл тазалығына, сөйлеу шеберлігіне қазақ халқы ерекше мән берген. Ғылым-білім дегендерден алыс жүрген замандардың өзінде де тіл өнерін — өнердің өнері, «Өнер алды — қызыл тіл» деп бағалаған. Асылы, жақсы сөзді жанына азық ете білген, атқан оққа тоқталмаса да жүйелі сөзге бас иген, орнын тапқан екі ауыз сөзді ер құнымен теңестірген бір халық болса, ол қазақ халқы болар.

Жаңадан «тіл мәдениеті», «сөйлеу мәдениеті» деген күрделі ұғым-түсініктер пайда болды, кейін оның арнасы кеңейіп, өзіндік бір мақсаты бар жеке ғылымға айналды. «Тіл мәдениеті» дегеніміз мағыналық өрісі кең дүние.

Қысқасы, санай берсек, сөздің беретін ұғымы өте кең. Сондықтан «тіл мәдениеті» дегенді — «сөйлеу мәдениеті», «сөз мәдениеті» деп те айта береміз. Сөз — тілдің қолданыстағы көрінісі болса, «тіл мәдениеті» тілдің жеке элементтерін, тұлға-тәсілдерін, оның тәжірибе елегінен өтіп қалыптасқан, қоғам тарапынан қабылданған заңдылықтарына сәйкес дұрыс пайдалану туралы білім саласы. «Тіл мәдениеті» — тілдің фонетиканың нормаларын бұлжытпай сақтау ғана емес, айтайын деген ойымызды тыңдаушыға жүрекке жылы тиетін, «айналасы теп-тегіс жұмыр келген», әсерлі ұғымды дәл жеткізу жайын қамтиды.

Тіл мәдениеті — тілдік нормаларының, тіл тәсілдерінің жетіп, ширап даму дәрежесі. Тіл мәдениеті негізінен сөзді орынды қолдану деген ұғымды білдіреді. Сөйлеу коммуникативтік қызмет атқарумен қатар, адамның ішкі өмірінің рухани байлығын жарыққа шығарып, жан сарайын танытады

Тіл мәдениетін меңгерудің ендігі бір жолы-пәнаралық байланысы, әдебиеттен өтілетін көркем шығармаларын да пайдалануға болады.

 **Мақсаты:**

Сөйлеу, тіл мәдениеті машықтарын меңгерген, коммуникативтік біліктілігі артқан, логикалық ойлауы өз деңгейіне сәйкес дамыған, мәдениетті сөйлеуге бейімделген оқушыны тәрбиелеу және қазақ тілі сабақтарында ақпараттық,тілдік  қарым – қатынасты  дамытып, өзінің ана тілі-қазақ тілін  сапалы меңгерген тұлға қалыптастыру.

  **Міндеті:**

Сөз адамның ой-өрісін, мәдени дәрежесін, байыптылығын, ақыл-парасатын көрсететінін ұғындыру

Сөйлеу мәдениетіне қай уақытта болса да ерекше мән бергенін, қай халық болса да қатты бағалағанын түсіндіру

Сөйлеу мәдениеті сөйлеуші адамның ішкі жан дүниесінің тазалығына да, сөз өнеріне де қатыстылығын ескере білу

Сөзге шешен адам мәдениетті әрі шебер сөйлей білу керек екеніне түсінік беру. Мәдениетті, ой-өрісі жоғары, өмірге сенімді, адал адамдардың сөйлеу тілі де жоғары болуға тиістілігін аңғарту

Тіл — адамның ішкі жан дүниесінің айнасы екенін ұғындыру.

**Күтілетін нәтиже:**

  - 7 – сынып оқулығы бойынша берілетін лексикалық тақырыптар бойынша білімдерін дамыту.

- Тіл мәдениетін меңгерген, коммуникативтік біліктілігі артқан, логикалық ойлауы өз деңгейіне сәйкес дамыған оқушы

 - Ұлттық  мәдениетін құрметтей білетін, рухани адамгершілігі мол, отансүйгіш азаматы.

 **Білім – білік дағдылары**

— Лексикалық нормаларды білу.

— Жалпы халыққа бірдей жиі қолданылатын сөздері тануы;

— Қосымшаларды таңдап, талғай жалғай білуі;

— Сөйлем мүшелерін орнымен қолдана алуы;

— Сөз тіркесінің өзіне тән белгілерін білуі;

— Сөздердің байланысу тәсілдерін білуі;

— Сөздердің байланысу түрлерінің (қиысу, матасу, меңгеру қабысу, жанасу) бір-бірінен ерекшелігін білуі.

**Тіл мәдениеті**

**7 «А» сыныбына арналған арнайы курстың күнтізбелік  жоспары**

**Аптасына 1 сағат, жылына 34 сағат/ 17 блок**

|  |  |  |  |  |
| --- | --- | --- | --- | --- |
| **№** | **Сабақ тақырыбы** | **Өткізілу түрі, бағыты** | **Блок саны** | **мерзімі** |
| **І жартыжылдық**  |
| 1  | Қазақ тілі- ҚР мемлекеттік тіліТілге құрмет-елге құрмет | Қазақ тілінің қоғамдық мәні,ана тілі туралы«Қазақ тілі-мақтанышым»  ойтолғау жаздыру | 1 | 10.09.2016 |
| 2 | Әдеби тіл  және оның нормаларыМәтін және сөз мағынасын білу мәні | Б.Момышұлының қанатты сөздеріКестені толтыру   | 1 | 24.09 |
| 3 | Ауызша және жазбаша сөйлеу тіліДұрыс сөйлеу,дұрыс жазу шарттары | А.Байтұрсынов зерттеулеріС.Аманжолов еңбегі | 1  | 08.10 |
| 4 | Сөз қолданудың  негізгі принциптеріМәтінмен жұмыс | Сөз, сөз тіркесі,сөйлемТөрт түлік малға қатысты тұрақты тіркестерХалықтық тәлім-тәрбие,ата дәстүр туралы | 1 | 22.10 |
| 5 | Тіл білімінің тұлғаларыНақыл-өсиет сөздердің шындығы |  Қазақ халқының біртуарлары туралы мәліметтерЕкі топқа бөліну, пікірталас ұйымдастыру   | 1 | 12.11 |
| 6 | Ақын мәдениеті  жайлы өз ойымДиалог, монолог | Қ.Мырзалиев,М.Мақатаев, М.Жұмабаев өлеңдерімен танысу, ой бөлісуЖұптаса әңгімелесу, сұхбат, рөлге бөлу, жұптық қойылым  | 1 | 26.11 |
| 7 | Шығармашылық жазу жұмыстарыКөркемдегіш құралдар | Хат, күнделікЖазба жұмыстары   | 1 | 10.12 |
| 8 | Көркем шығармаМінездеу,мінездеме | Абай қарасөздері, Мағжан лирикалары, Мұқағали жырларыКестемен жұмыс | 1 | 24.12 |
| **ІІ жартыжылдық** |
| 9 | Қимыл –әрекеттерді сипаттау«Қайсар ананың әрекеті» | Ә.Нұршайықов шығармасынан үзіндіМәтіндік сипаттау жаздыру | 1 | 14.01.2017 |
| 10 | ӨмірбаянСал-серілер өмірінен дерек | М.Мақатаев «Менің өмірбаяным» өлеңіЛексикалық, фонетикалық талдау  | 1 | 28.01 |
| 11 | Қазақ халқының киелі сандарыЕмле мен тіл мәдениетінің байланысы | Әр санның өзіндік мәні,сыры туралы мәліметтерМәтінмен жұмыс | 1 | 11.02 |
| 12 | Тілдің таза, табиғи қалпын сақтау шартыМәтіндегі негізгі ой, жоспар құру | ауыспалы  сөздерСиноним,омоним | 1 | 25.02 |
| 13 | Даналық  сөздерТіл көркемдігінің бір сыры | Мақал-мәтелдерТұрақты тіркестер | 1 | 11.03 |
| 14 | Тіл байлығы және сөздік қорСөз қолдану мәдениеті   мен жазу мәдениетінің байланысы | Көп мағыналы сөздерГрамматикалық,мағыналық,интонациялық принциптер | 1 | 08.04 |
| 15 | КөсемсөзСөз дәлдігі | Б.Бұлқышев шығармаларыДеректі,дерексіз ұғымдар | 1 | 22.04 |
| 16 | Сөз байлығыҰлттық шешендік сөздер | «Абай жолы»роман-эпопеясы Қазақтың би-шешендері | 1 | 06.05 |
| 17 | Орфография,орфоэпияШығармашылық жұмыс | Сөзді дұрыс айту,дұрыс жаза білу жолдарыҚорытынды-пысықтау жұмыстары | 1 | 20.05 |